62011CO0114_LT
Subject of the case
Rezoliucinė dalis
Subject of the case
Dalykas
Prašymas priimti prejudicinį sprendimą – Hoge Raad der Nederlanden
– EB 18 ir 39 straipsnių (dabar – SESV 21 ir 45 straipsniai) išaiškinimas – Nacionalinės teisės aktai, kuriuose nustatytas registracijos mokestis, mokėtinas pirmąkart pradėjus eksploatuoti transporto priemonę nacionaliniuose keliuose – Asmens, persikėlusio iš kitos valstybės narės, kurios pilietybę turi, ir nuolat asmeniniais ir profesiniais tikslais, įskaitant profesines keliones į minėtą kitą valstybę narę, naudojančio joje registruotą transporto priemonę, priskiriamą persikėlusio savininko turtui, apmokestinimas.
Rezoliucinė dalis
Rezoliucinė dalis
EB 39 straipsnis turi būti aiškinamas taip, kad jam neprieštarauja valstybės narės teisės aktai, pagal kuriuos jos gyventojai, persikraustę iš kitos valstybės narės ir atsigabenę toje kitoje valstybėje narėje registruotą transporto priemonę, pirmąkart pradėjus eksploatuoti tą transporto priemonę nacionaliniuose keliuose apmokestinami mokesčiu, kuris pirmojoje valstybėje narėje paprastai mokėtinas už transporto priemonės registraciją, jei minėta transporto priemonė iš esmės nuolat naudojama pirmosios valstybės narės teritorijoje, net jei šis naudojimas apima šių gyventojų keliones į darbo vietą, esančią valstybėje narėje, kurioje jie anksčiau gyveno.